Bondi Beach (uitspraak:"Bondaai") is 'n beroemde strand in Sydney, Australië wat sy naam ook aan die nabygeleë voorstad verleen het. Hoewel Bondi Beach nie 'n baie groot strand is nie, het dit bekend geword as die middelpunt van die Australiese strand- en branderplankry-kultuur. Baie toeriste het Bondi Beach deur die loop van die jare besoek en tydens die kersvakansie besoek baie Britse en ander Europese toeriste die strand.
Bondi Beach is ook bekend vanweë die TV-reeks Bondi Rescue. Hierdie reeks volg die doen en late van die lewensredders (strandwagte) en die mense wat hulle te redding snel.